
Gazde bi 
„Azijski 

model" 

Na konferenciji Američke privredne komo- 
re povodom 100 dana rada nove Vlade Srbi- 
je (ponovo pročitajte prethodnu rečenicu, 
ali pažljivo) Miodrag Kostić je rekao da Sr- 
biji treba zakon o radu nalik onima kakve 
imaju azijske zemlje, odnosno da „radnici 
treba da budu manje zaštićeni kad treba 
da napuste radna mesta“. Ovakav stav 
predsednika udruženja poslodavaca može 
da začudi samo nekoga ko još uvek veruje 
u tzv. socijalni dijalog. Gazde, političari i 
banke, zaštićeni kao beli medvedi, u dilu sa 
žutim sindikatima već godinama nesmeta- 
no cede život iz radništva Srbije. 

A bahatosti banaka nema granica. To se 
najbolje vidi u podatku da su građani u 
prvih devet meseci ove godine uputili 
Centru za zaštitu i edukaciju korisnika 
finansijskih usluga Narodne banke Srbije 
1.313 pritužbi na rad finansijskih instituci- 
ja - za 60,1 odsto više nego u istom periodu 
prošle godine, a čak 85,8 odsto se odnosilo 
na rad banaka. Narodna banka je od 
početka godine kaznila samo dve banke. 
Sve je jasno. 

Opasno na Bliskom istoku 

U poslednjih nekoliko dana počeo je 
ponovo da se razbuktava rat između 
Izraela i Palestine. Sukob u kome, po 
običaju, najviše ispaštaju nevini civili već 
je odneo stotine života sa obe strane, a sve 
su jasnije tendencije širenja ovog konflikta 
i na susedne države. Da li će ovo biti uvod 
u dugo očekivani sukob između Izraela i 
Irana vreme će pokazati, no, ono što je ne- 
sumnjivo je da mira neće biti dok ne bude 
pravde, i dok rasistička politika države Izra- 
el i fundamentalistička ideologija Hamasa 
i Irana ne budu prevaziđene radničkom 


solidarnošću i razumevanjem da je klasni 
rat jedini rat koji može doneti istinski mir. 

Birokratizacija represije 

U međuvremenu, u Beogradu je nastavnik 
istorije kažnjen zato što je deci držao čas. 
Naime, on je doveo osnovce na Kalemeg- 
dan gde ga je legitimisala (!) turistička 
inspekcija (!?) nakon čega je dobio poziv 
na prekršajni sud gde je proglašen krivim 
jer je „pružao usluge turističkog vodiča, a 
ne ispunjava propisane uslove iz Zakona 
o turizmu”! Sledeće je verovatno da na 


nekom uredno prijavljenom radničkom 
skupu turistička policija privede govorni- 
ka zato što nema odgovarajuću licencu da 
javno govori o istoriji radničkog pokreta. 
Ili će novoformirana modna policija 
hapsiti studente na protestima zato što 
nose trenerke, što im je već zamereno u 
nekim medijima. Pravopisna inspekcija 
će pisati kazne za SMS poruke koje ne 
počnu velikim slovom, a komunalna 
policija će streljati one što prelaze ulicu 
sa slušalicama u ušima. Smešno vam je? 
Nećete se smejati. 



“КАР LJUPI N E BUPU IMALI ŠTA PA JEPU, JEŠĆE BOGATAŠE.” (Žan Žak Ruso) 

















AKTUEINO 



Simbolična smrt hrvatskog nacionalizma 


Prenosimo u celosti proglas „Crvene 
akcije ”, revolucionarne organizacije iz 
Hrvatske, povodom nedavnog pušta- 
nja ratnih zločinaca Gotovine i Marka- 
ča iz Haškog suda. Iako nužno ne de- 
limo stavove „Crvene akcije” o svim 
pitanjima, smatramo da je ova anali- 
za veoma kvalitetna, te da značajno 
doprinosi razumevanju situacije u 
regionu. 

Kada je osnovan Haški sud, njegova 
službena namjera bila je da bude ne- 
ka vanjska instanca koja će dovesti 
do istine i pomirenja. Dakako, stvar- 
na namjera nije bila tako naivno 
pacifistička, jer su sud osnovale iste 
one sile koje svaku godinu pokreću 
novi rat i koje nikad nisu dozvolile 
suđenje vlastitih vojnika, a još manje 
političara za masovne zločine koji 
prate svaki njihov novi rat. Haški 
sud je bio samo još jedno sredstvo 
discipliniranja vladajućih klasa u biv- 
šim jugoslavenskim zemljama kako im 
više nikad ne bi palo na pamet da vode 
politiku i posebno ratove za svoj vlastiti 
račun. Strana intervencija u ratovima 
nije značila samo prekid sukoba, nego 
prije svega potpunu kontrolu nad po- 
litikama zaraćenih nacionalnih vla- 
dajućih klasa. 

Uključivanje SAD-a i drugih zemalja u 
ratne sukobe definitivno je predstavlja- 
lo kraj svih snova nastajućih nacional- 
nih vladajućih klasa o velikodržavnim 
nacionalnim kapitalizmima u svim 
zemljama, da bi ih „velike sile” koje su 
intervenirale uredile prema vlastitim 
planovima. I doista, ratovi su okonča- 
ni na takav način da su BiH i Kosovo 
ostale kolonije u kojima vladajuće 
klase ni formalno ne mogu donositi 
samostalne odluke bez „predstavnika 
međunarodne zajednice”, dok su 
Hrvatska i Srbija, s druge strane, za- 
držale neke oblike nominalne samo- 
stalnosti, ali su u međuvremenu, 
prije svega programima agresivnih 
privatizacija, izgubile svaku osnovu 
za samostalnu politiku nacionalnog 
kapitalizma. Iako je nacionalizam 
povremeno znao grmiti s pozornica, 
on nikada više nije imao realnu 
mogućnost da osvoji vlast i vrati se u 


devedesete o kojima je sanjao. To je 
prije svega posljedica činjenice da je 
buržoaski nacionalizam definitivno 
izgubio svoju klasnu osnovu. Zemlja 
u kojoj su predstavnici udruga po- 
slodavaca samo direktori lokalnih 
podružnica njemačkih kompanija ni 
ne može imati realnu osnovu za nove 
projekte velikodržavnih nacionalnih 
kapitalizama. To se posljednjih godina 
jasno vidjelo po definitivnom nestan- 
ku s političke scene onih snaga koje bi 
na bilo koji način dovodile u pitanje 
vladajuću politiku privatizacije i po- 
godovanja stranom kapitalu. 

Ipak, simbolički čavao u lijesu na- 
cionalnih utopija zabio je sam Ante 
Gotovina, koji je posljednjih desetak 
godina bio najvažniji simbol tobože 
antirežimskog nacionalizma. On je u 
svom prvom obraćanju rekao sve ono 
što romantični nacionalisti nisu htjeli 
čuti: da je rat gotov i da se trebamo 
okrenuti budućnosti, te kako je njego- 
va obrana uvijek bila režimski projekt 
zbog čega se zahvalio predsjedniku 
države i vlade. Time je sam Gotovina, 
simbol tobožnjeg nacionalizma, razbio 
iluziju o nacionalizmu kao posebnoj 
i snažnoj političkoj poziciji, iluzije 
koje su sami sebi gradili oni koji su 
se zadnjih desetljeća predstavljali kao 
nacionalisti, dok su istodobno mir- 
no gledali privatizaciju i sve dublje 
padanje zemlje u zavisnost, a naroda 
u siromaštvo, i istodobno nastavljali 
svoje ratovanje protiv Srba iako srp- 
ska država i srpska vladajuća klasa 
(za razliku od ranih devedesetih) 
nemaju nikakav utjecaj na politiku u 
Hrvatskoj, jer ga zemlje polukolonije, 
kakve su i Hrvatska i Srbija, ni ne mo- 
gu imati. Dugoočekivani mesija hr- 
vatskog nacionalizma samo je vlastitoj 
neželjenoj sljedbi poručio da je njihova 
vjera veliki promašaj. 

S druge strane, mnogi cmizdravi 
liberali će se zgražati nad programom 
dočeka generala, nad salutiranjem, 
zastavama NDH i Thompsonovim 
pjesmama tijekom tog dočeka, ali 
suprotno očekivanjima liberala, koji 
su jednako zarobljeni u devedeseti- 
ma kao i njihovi tobožnji suparnici 
iz „nacionalističkog” tabora, cijeli 


taj folklor, inače tipičan za proslave 
sportskih uspjeha, u potpunosti je 
režiran od režimskih političara i re- 
žimskih medija. U tom smislu, to 
nije nikakva pobjeda nacionalizma, 
nego konačna integracija nostalgiča- 
ra devedesetih u ideologiju i režim 
kompradora, vladajuće buržoazije 
koja jedini svoj smisao vidi u služe- 
nju interesa stranog kapitala od ko- 
jeg zavisi. Šovinističko huškanje dio 
je politike svake nacionalne države, ali 
ono, suprotno liberalnim mitovima, 
u zavisnim zemljama nema funkciju 
alternativne buržoaske politike, nego 
funkciju parapolicijskih snaga reda 
u obrani imperijalizma, kao što je to 
Zlatna zora u Grčkoj. 

Hrvatska je danas, zajedno s tran- 
zicijskim i ostalih zemljana europske 
periferije, žrtva socijalnog dampinga i 
izvlačenja viška vrijednosti od strane 
imperijalističkih država, ona nema 
i ne može imati specifični projekt 
hrvatskog nacionalnog kapitalizma. 
Stoga zadatak narodnog oslobođenja 
mogu izvesti samo revolucionarne i 
antiimperijalističke snage koje će se 
oslanjati na zajedničku borbu rad- 
ničkih klasa potlačenih zemalja. U 
borbi za takvo narodno oslobođenje, 
svi oni lažni domoljubi koji huškaju 
narode zavisnih zemalja jedne protiv 
drugih predstavljaju protivnike na- 
rodnog oslobođenja i suradnike im- 
perijalizma i njegovih lokalnih slugu 
na vlasti. 


Daliste 
znali o 

...da u Sjedinjenim ame- 
ričkim državama živi 7 mili- 
ona beskućnika? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 








ZAGREBIDIIBUE 


V. 


Uoči opšte pobune! 


Situacija u Zavodu za stomatologiju 
iz Kragujevca protekle nedelje našla se 
na ivici pobune. Radnici, nezadovoljni 
poslovanjem ove ustanove od znača- 
ja za čitav region i novim „planom 
sistematizacije” po kome će tek za 
deo zaposlenih biti obezbeđen novac 
iz državne kase, opredelili su se za 
saradnju sa Anarhosindikalističkom 
inicijativom. 

Naime, zaposleni smatraju da se 
kriza u Zavodu pojavila tek pre ne- 
ku godinu, uprkos profitabilnosti ove 
profesije koja je, budi rečeno, od op- 


šteg interesa, te da je katastrofalna 
situacija u kojoj se ustanova i zaposleni 
danas nalaze ništa drugo do rezultat 
lošeg poslovanja menadžmenta Zavo- 
da i direkora Golijanina. 

Kap koja je prelila čašu i okrenula 
radnike Zavoda revolucionarnom sin- 
dikalizmu, jeste sastavljanje spiskova 
onih koji se finansiraju iz bužeta, a 
shodno „planu sistematizacije” pri- 
stiglom iz Ministarstva zdravlja, kada 
je direktor Golijanin sebi uzeo za pra- 
vo da, prema svom ličnom nahođe- 
nju, na spisak onih čije zarade neće 


biti dovedene u pitanje stavi čak 3% 
zaposlenih! 

Radnici ne žele da plan sistemati- 
zacije, niti bilo kakvi spiskovi utiču 
na međuljudske odnose unutar Zavo- 
da, kao ni da se među zaposlenima 
stvara konkurentnost, već su trajno 
okrenuti načelima solidarnosti i uza- 
jamne pomoći, te saglasno tome i 
sam dopis Ministarstva sa planom 
sistematizacije dovode u pitanje. 
Insistiranje na ostavci direktora Go- 
lijanina nije ništa drugo do borba 
za opšteprihvaćen stav da onome ko 
učestvuje u razaranju medicinske 
ustanove koja obavlja delatnost 
od opšteg značaja nije mesto u 
zdravstvu. 


Sangvineti - u terorizmu u reiiii diiave 

Isfabrikovani terorizam, kao organizovan i sproveden od strane gospodara 
spektakla, jeste realni i spontani fenomen protiv kojeg se pomenuti gospodari 
pretvaraju da vode neprekidnu borbu jednostavno zato što je od simuliranog 
neprijatelja kudikamo lakše zaštiti se nego od stvarnog. 


Italijanski revolucionar i bivši pripad- 
nik italijanske sekcije Situacionističke 
internacionale , Đanfranko Sangvineti , 
u svojoj knjizi O terorizmu i državi , iz 
1980. godine razmatra ulogu italijan- 
skih obaveštajnih službi u radu Crvenih 
brigada. Različite interpretacije otmice 
Alda Mora od strane Crvenih brigada 
1978. godine dovode do razilaženja iz- 
među Gi Debora i Sangvinetija. Pasaž 
iz njegove knjige, uprkos tome što je 
od njenog izlaska iz štampe prošlo više 
od trideset godina , i dalje odzvanja 
neporecivom istinitošču. 

„Uporedo sa objašnjenjima u koji- 
ma se istorija prikazuje kao sled ka- 
tastrofalnih ili volšebnih dešavanja, 
spektakl dolazi u tačku u kojoj više ne 
zna čime zapravo gospodari, u kojoj 
više nema kontrolu nad realnošću i 
mislima koje bez odlaganja mora se- 
bi da potčini. Kao što je to Makijave- 
li rekao, ,,što manje znaš, više ćeš 
sumnjati ££ . Čitava populacija, mladi 
ljudi pogotovo, postaje sumnjiva u 
očima vlasti. Istovremeno, ako se 
za isfabrikovani terorizam tvrdi ka- 
ko on predstavlja jedini stvarni fe- 
nomen , svaki revolt koji se spontano 
rasplamsa - kao u Rimu i Bolonji 
1977. godine - postaje, u skladu sa 


„р olicij skim shvatanj em istor ij e ££ , 
zavera koja je isfabrikovana, i koju 
sprovode snage koje su ,,skrivene ££ , a 
koje je ipak moguće „savršeno po- 
uzdano identifikovati ££ , u šta i dan- 
danas veruju staljinisti. Sve ono što 
vlast nije u stanju da predvidi, budu- 
ći da ona to nije sama organizovala, na 
taj način postaje ,,zavera ££ protiv nje. 
S druge strane, isfabrikovani terori- 
zam, kao organizovan i sproveden od 
strane gospodara spektakla, jeste re- 
alni i spontani fenomen protiv kojeg 
se pomenuti gospodari pretvaraju da 
vode neprekidnu borbu jednostavno 
zato što je od simuliranog neprijatelja 
kudikamo lakše zaštiti se nego od 
stvarnog. Stoga je vlast sklona da svom 
stvarnom neprijatelju, tj. radničkoj 
klasi, uskrati i sam status neprijatelja. 
Ako radnici kažu kako su oni protiv 
ovog slaboumnog terorizma, ,,oni su ££ , 
tada, ,,za Državu ££ , a ako se odrede 
protiv Države, u tom slučaju, ,,oni 
su teroristi ££ , drugim rečima, oni su 
neprijatelji opšteg dobra, pa prema 
tome i državni neprijatelji. A, kao što 
je poznato, u borbi protiv državnog 
neprijatelja, sve je dopušteno, i svako 
sredstvo može da bude iskorišćeno. ££ 

(Gianfranco Sanguinetti, 
Del terrorismo e dello stato ) 


Tadej jfreporučujejih 

Sir! No Sir! (2005) 


►'lsnFPINnfsT ЧГ|ИП\ / 'Л\м \ 

/ WINNER Ч 


^ Malo je poznato 
da su tokom rata 
u Vijetnamu 
hiljade vojnika 
odbile da se bore, 
učestvovale u 
protestima, da su 
postojale stotine 
različitih ilegalnih 
biltena koje su 
pravili vojnici, da su vojnici ubijali 
starešine, da je preko pola miliona 
voj nika dezertir alo... Malo j e poznato, 
zato što je istina sakrivena, istorija 
izbrisana, sećanja izmanipulisana. 



Winter Soldier C19721 

Početkom 1971. 
organizacija 
Veterani protiv rata 
organizovala je javno 
svedočenje koje je 
trajalo tri dana tokom 
koga su američki 
vojnici koji su se 
borili u Vijetnamu 
govorili o ratnim 
zločinima kojima su 
prisustvovali i koje su 
lično počinili. 



Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BROD, BRAT FIDEL i 
BRAT ČE. KRAGUJEVAC: Kafane MAGMA 
i MARKO. SREMSKA MITROVICA: Knjižara 
BUKBAR. UŽICE: Kafić KUĆAČAJA. NIŠ: 
Udruženje ŽENSKI PROSTOR. ZAJEČAR: 
Omladinski centar ZAJEČAR. NOVI SAD: 
Knjižare NUBLU i MALA VELIKA KNJIGA. 

Uprava najvećeg 
trgovinskog lanca 
u SAD pokušava 
da spreči najavljeni 
veliki štrajk radni- 
ka, planiran za 
„Crni petak”, tako 
što će otvoriti rad- 
nje pre radnog 
vremena, noć ra- 
nije. Ovome je 
prethodila najava 
radnika širom 
SAD-a da će ostati kod kuće na Crni 
petak, na dan kada, odmah nakon Dana 
zahvalnosti, otpočinje velika potrošačka 
groznica koja traje sve do Božića. Dok 
svakog Crnog petka u „Volmartovim” 
marketima vlada prava najezda kupaca, 
radnike u radnjama ovog trgovinskog 
lanca čeka pravi pakao jer moraju da rade 
i noćnu smenu. Najavljeni štrajk treba da 
bude protest zbog kriminalnog odnosa 
kompanije prema radnicima, a planiran 
je upravo u vreme kada će se obustava 
rada najbolje osetiti. 

Osim „neverovatno niskih cena naj- 
traženijih proizvoda sezone”, „Volmart” 
pravi „istorijski” korak obezbedivši do- 


Centar za liberterske studije predstavlja: 

Muzikarevolucije 

Audio disk sa originalnim verzijama 
revolucionarnih pesama iz perioda 
Revolucije u Španiji, 1936. godine. Uz disk 
se dobija i knjižica sa tekstovima pesama i 
fotografijama. 

voljnu količinu traženih proizvoda, kao 
što su Apple i „ajpod 2” time što će ih 
učiniti dostupnim nestrpljivim kupcima 
tokom specijalne jednosatne potrošačke 
sesije na Dan zahvalnosti, najavljeno je 
u „Volmartovoj” reklamnoj kampanji. 
„Znamo da je, zbog gužve, frustrirajuće 
da se kupuje na Crni petak”, veli Dankan 
Mak Naton, prvi čovek marketinga ove 
kompanije. 

S druge strane, radnici se ovoj histeriji 
nimalo ne raduju. Posebno zbog, kako 
navode, lošeg tretmana od strane uprave 
tokom poslednjih meseci. U septembru 
je na desetine radnika u magacinima 
„Volmarta” u južnoj Kaliforniji i pod- 
ručju Čikaga obustavilo rad i dobilo 
podršku od članova radničkog pokreta 
i aktivističkih kolektiva, uključujući i 
pokret „Okupiraj”. Prošlog meseca je 
jedan radnik podneo kolektivnu tužbu 
navodeći loš tretman prema radnicima 
na određeno vreme. „Ovim radnicima se 
smučilo da rade po velikim vrućinama, 
muka im je od nadnica koje su bedne, 
a najviše zbog toga što uprava ignoriše 
njihova prava”, izjavila je predstavnica 
jedne aktivističke grupe. Kada se radnik 
kojijepodneo tužbupojavio naprotestuu 
septembru, policija ga je odmah uhapsila. 
Inače, uprava „Volmarta” sve intenzivnije 
sprečava radnike da se učlanjuju u 
sindikate. 

Grupe „Naš Volmart” i „Stvaramo 
promene” izjavljuju da su njihovi pri- 
padnici u oko 1000 prodavnica širom 
SAD-a spremni da štrajkuju na Crni 
petak. Predviđa se da bi čak i mali broj 
učesnika u štrajku mogao imati efekat 
jer bi kampanja ispred radnji mogla 
značajno da obeshrabri kupce i nanese 
štetu „Volmartu”. 



Štrajk pilota u Mozambiku 

18. novembar. Piloti i članovi posade na- 
cionalnog avio saobraćaja u Mozambiku 
sproveli su jednodnevni štrajk. Kom- 
panija „Linhas aereas Mozambik” koja 
organizuje letove iz glavnog grada 
Mozambika, bila je blokirana štrajkom 
u nedelju. Radnici ove kompanije tražili 
su veće plate i bolje uslove rada. Istog 
dana otkazani su i međunarodni letovi za 
Keniju, Tanzaniju i Zimbabve. U nedelju 
uveče okončani su pregovori s upravom 
aviokompanije, čime je štrajk završen, a 
detalji postignutog sporazuma između 
štrajkača i uprave nisu obelodanjeni. 

Protest sindikata u Češkoj ministar 
smatra „nečuvenim” 

Miroslav Kalusek, ministar finansija 
Češke, smatra „nečuvenim” to što su 
protesti sindikata ove zemlje protiv vla- 
de održani „па češki nacionalni praznik” 
(17. novembra). „Vlada neće pristati da 
sprovodi ikakav socijalistički program”, 
rekao je on reagujući na iskazane zahteve 
za „drugačijom vrstom demokratije”, upi- 
tavši da li pripadnici protestnog skupa 
možda „žele komunistički demokratski 
centralizam”. „Preživeli oblici korupcije” 
su, po mišljenju češkog ministra, „jedini” 
problem u ovoj zemlji, i kao takvi ne 
mogu predstavljati razlog za promenu 
sistema. 

U Pragu se na ovom protestu okupilo oko 
25.000 demonstranata. 

„Piketing” u Londonu pred 
prodavnicama „Pret” 

Aktivisti sindikata PAMSU i pripadni- 
ci Federacije solidarnosti (SOLFED) 
održali su tzv. pokretna opkoljavanja 
(„mobile picket”) pred prodavnicama 
„Pret” u Londonu, zahtevajući presta- 
nak otpuštanja sindikalnih aktivista, 
posebno tražeći da Andrej, jedan od 
osnivača ovog sindikata, bude vraćen 
na posao. Demonstranati su, okruženi 
brojnim snagama pripadnika gradske 
saobraćajne policije, nosili transparen- 
te, megafone i delili letke prolaznicima, 
a tokom kretanja po Londonu grupi koja 
je otpočela protest priključivali su se i 
prolaznici. 



Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 


























